Sigurd Eldegard

Sigurd Eldegard (født 10. juli 1866 i Årdal, død  30. januar 1950 i Oslo) var en norsk skuespiller, dramatiker, teatersjef og forfatter. Han er særlig kjent som teatersjef på Det norske teatret 1918–20 og for å ha skrevet det første nynorskstykket som ble oppført på Nationaltheatret. Han «tilhører de fremste blant dem som brøytet vei for nynorsk dramatisk diktning og teaterkunst».

Han var av bondeslekt, og faren var i tillegg spelemann og bjørnejegernrk.no Sjur Ingebrigtson Eldegard i Sogn og Fjordane fylkesleksikon. Sigurd Eldegard tok artium (1889) og krigsskolen, før han brøt av og begynte som skuespiller ved Christiania Theater i 1891. Fra 1901 var han ved Nationaltheatret, hvor han fortsatte fram til 1931, bare avbrutt av to år som sjef ved Det norske teatret 1918-20. Han giftet seg i 1895 med Mathilde, født Wettre. Han var farbror til spelemannen Sigurd S. Eldegardnrk.no Sigurd S.Eldegard i Sogn og Fjordane fylkesleksikon. 

Han debuterte som forfatter i 1903 med skuespillet Fossegrimen, om Myllarguten. Stykket ble oppført på Nationaltheatret i 1905 som det første stykket på landsmålsffarkiv.no Fossegrimen av Sigurd Eldegard - fyrste teaterstykket på nynorsk på Nationaltheatretdigitaltfortalt.no. Han skrev i alt tolv dramaer og tre romaner. Blant dramaene hans finnes både bibelske stykker som Kong Saul (1904), nasjonalpatriotiske stykker som Ei heimkoma (1906) og Gamlelandet (1913), samtidsdrama som Hemngir (1914), saga-aktig slektsdrama som Knivane (1918) og komedien Når det kjem, så kjem det (1923). Det siste stykket ble satt opp på Det Norske Teatret i 1924 som Bygdefiff og ble en kassasuksess med over 200 forestillinger.Olav A. Loen. Bygda gav diktarsyn. Rune forlag, 1970 (ebok) Han skrev også barneteater og stykker for amatøroppsetninger og oversatte flere stykker. Forfatterskapet er blitt karakterisert som «Med den intime kjennskapen han hadde til teatret innanfrå, fekk han ei sikker evne til å byggje opp eit teaterstykke. [Det vart] ofte suksess når teaterstykka hans kom fram på scena; han nådde fram til publikum og skapte ein god og folkeleg kunst».

Han medvirket i noen filmer, blant annet Kristine Valdresdatter.dagbladet.no Alt om film

Under krigen var Eldegard medlem av Nasjonal Samling, og hadde under denne tiden en sentral rolle ved Det Norske Teatret. Han ble på grunn av dette ekskludert fra Forfatterforeningen i en periode etter krigen.

 Referanser 

 Eksterne lenker 



Kategori:Personer fra Årdal kommune
Kategori:Norske romanforfattere
Kategori:Norske teatersjefer
Kategori:Norske skuespillere
Kategori:Norske dramatikere
Kategori:Nynorskforfattere
Kategori:Nordmenn fra andre verdenskrig
Kategori:Medlemmer av Nasjonal Samling